
Obec Zlaté Klasy na základe ust. § 2 a § 7 zákona č. 447/2015 Z.z. o miestnom poplatku za rozvoj a o zmene a doplnení niektorých zákonov v znení č. 375/2016 Z.z. a 379/2019 Z.z., zákona č. 205/2023 Z.z. o zmene a doplnení niektorých zákonov v súvislosti s reformou stavebnej legislatívy  a na základe ust.  § 6 ods. 1 zákona SNR č. 369/1990 Zb. o obecnom zriadení v znení neskorších zmien a doplnkov 

vydáva toto 
Všeobecne záväzné nariadenie 
č. 3/2024 
o miestnom poplatku za rozvoj 

§ 1 
Všeobecné ustanovenia 
1) Obec Zlaté Klasy ukladá na celom území obce Zlaté Klasy miestny poplatok za rozvoj
2) Účelom tohto všeobecne záväzného nariadenia je ustanoviť sadzby miestneho poplatku za rozvoj 
3) Bližšia úprava miestneho poplatku za rozvoj je obsiahnutá v zákone č. 447/2015 Z.z. o miestnom poplatku za rozvoj a o zmene a doplnení niektorých zákonov v znení č. 375/2016 Z.z. a č. 379/2019 Z.z, , zákona č.205/2023 Z.z. o zmene a doplnení  niektorých zákonov v súvislosti s reformou stavebnej legislatívy  
§ 2 
Sadzba miestneho poplatku za rozvoj 
Sadzba miestneho poplatku za rozvoj na území obce Zlaté Klasy za každý , aj začatý m2 podlahovej plochy nadzemnej časti stavby je:  
a) stavby na bývanie                                                                                20,00 € 
 
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu:                                                                                    
                                                                                                                         20,00 € 
 



c) priemyselné stavby a stavby využívané na skladovanie vrátane stavieb na vlastnú 
administratívu:                                                                                          20,00 € 
 
d) stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou : 
                                                                                                                20,00 €
 
e) ostatné stavby:                                                                                       20,00 €

§ 3 
Použitie výnosu 
Výnos z poplatku za rozvoj je príjmom rozpočtu obce Zlaté Klasy. Výnos z poplatku za rozvoj sa použije na úhradu kapitálových výdavkov súvisiacich so stavebnými nákladmi na stavbu vrátane nákladov na vysporiadanie pozemku na tento účel:  
a) zariadenia starostlivosti o deti,  
b) slúžiacu na poskytovanie sociálnych, športových a kultúrnych služieb, 
c) sociálneho bývania,  
d) školského zariadenia a zariadenia slúžiaceho na praktické vyučovanie,  
e) zdravotníckeho zariadenia,  
f) verejne prístupného parku, úpravy verejnej zelene,  
g) miestnej komunikácie, parkovacích plôch, verejného osvetlenia a technickej infraštruktúry,  
h) opatrenia na zadržanie vody v území a na zmierňovanie zmeny klímy a adaptácie na jej nepriaznivé dôsledky. 
Výnos z poplatku za rozvoj použije obec v katastrálnom území Zlaté Klasy. 
§ 4 
Určenie spôsobu zverejnenia informácie o výške výnosu z poplatku za rozvoj a jeho použití 
Informácie o výške výnosu z poplatku  za rozvoj a jeho využití v členení použitia výnosov podľa realizovaných projektov bude zverejnená raz ročne, vždy k 28. februáru nasledujúceho kalendárneho roka, spôsobom miestom obvyklým, t.j. úradná  tabuľa Obce Zlaté Klasy a na webovom sídle Obce Zlaté Klasy www.zlateklasy.sk  

§ 5 
Spoločné a záverečné ustanovenia 
1) Toto všeobecne záväzné nariadenie schválilo Obecné zastupiteľstvo obce Zlaté Klasy v súlade s § 11 ods. 4 písm. d) a  g) zákona SNR č. 369/1990 Zb. o obecnom zriadení v znení neskorších  zmien a doplnkov  dňa 11.12.2024, Pl 06/2024-VI. 
2) Toto všeobecne záväzné nariadenie nadobúda účinnosť dňom 01.01.2025.

V Zlaté Klasy, dňa  11.12.2024
 
 
                                                                                                          Marek Rigó
                                                                                                          Starosta obce 
                                                                                                             
                                                                  
 
 
